กองทุนซื้อคืนโมนิก้าและทีมงาน
*สถานการณ์ของตลาดหุ้นไทยวานนี้เป็นอีกหนึ่งบริบทที่พิสูจน์ให้เห็นว่า กลุ่มนักเล่นที่ทำให้ดัชนีแกว่งตัวอย่างหนักหน่วงมีแค่ “กองทุนตัวแสบ” กับ “ฝรั่งตาน้ำข้าว” จึงไม่ต้องแปลกใจกับท่าทีที่เปลี่ยนไปเปลี่ยนมา เพราะทั้งหมดมันเป็นการว่าด้วยเรื่อง มันนี่เกม! ไม่มีประเด็นอื่นเจือปนแม้แต่นิดเดียว และที่เห็นเคาะขวากันอย่างหนุบหนับตลอดทั้งวันนั้น ก็มันจำเป็นจริงๆ นะตัวเอง!
28 มิ.ย. 2559

*สถานการณ์ของตลาดหุ้นไทยวานนี้เป็นอีกหนึ่งบริบทที่พิสูจน์ให้เห็นว่า กลุ่มนักเล่นที่ทำให้ดัชนีแกว่งตัวอย่างหนักหน่วงมีแค่ “กองทุนตัวแสบ” กับ “ฝรั่งตาน้ำข้าว” จึงไม่ต้องแปลกใจกับท่าทีที่เปลี่ยนไปเปลี่ยนมา เพราะทั้งหมดมันเป็นการว่าด้วยเรื่อง มันนี่เกม! ไม่มีประเด็นอื่นเจือปนแม้แต่นิดเดียว และที่เห็นเคาะขวากันอย่างหนุบหนับตลอดทั้งวันนั้น ก็มันจำเป็นจริงๆ นะตัวเอง!
*โดยประเด็นดังกล่าวเป็นผลสืบเนื่องมาจากปลายสัปดาห์ที่แล้ว กองทุนตัวแสบชอร์ตหุ้นไว้เป็นจำนวนมาก พอวานนี้เปิดเทรดอย่างเป็นทางการ หุ้นดันเด้งขึ้นไปอย่างร้อนแรง จึงต้องปิดสถานะดังกล่าว ต่อจากนั้นก็รีบเข้ามาไล่ซื้อหุ้นคืน ส่งผลให้ยอดซื้อสุทธิวานนี้กลับมาอยู่ที่ 4.50 พันล้านบาท ขณะที่วันศุกร์ที่แล้วมียอดขายทั้งสิ้น 7.48 พันล้านบาท มันคือเครื่องเตือนใจว่า เล่นสั้นปลอดภัยกว่านะคะ
*ฉะนั้นการที่ดัชนีวิ่งขึ้นมาปิดที่ 1,424.31 จุด บวกไป 11.12 จุด ด้วยมูลค่า 4.47 หมื่นล้านบาท “โมนิก้า” ถือเป็นเกมที่แมงเม่าชิงความได้เปรียบ และเทขายหุ้นทำกำไรได้อย่างสบายอุรา และสถานการณ์ดังกล่าวก็ทำให้หุ้นหลายตัวพยายามแสดงบทพระเอก เพื่อทำให้นักเล่นรู้ว่า นี่คือของดีที่ไม่ควรมองข้าม ส่วนจะดีจริงอย่างที่พรายกระซิบเม้าท์ไว้หรือเปล่า! อันนี้ต้องติดตามดูกันเอาเองนะคะ
*เหมือนกับในรายของ TMBกระชากขึ้นมาปิดที่ 2.22 บาท บวกไป 0.14 บาท หรือขึ้นไป 6.70% ด้วยมูลค่า 890 ล้านบาท “โมนิก้า” ถือเป็นจุดเด้งที่ได้เกริ่นนำไว้ตั้งแต่วันก่อน จึงขอแสดงความยินดีกับนักเล่นที่สามารถฉกฉวยโอกาสทองได้อย่างแนบเนียน! แถมเป็นการทะยานขึ้นปิดที่จุดสูงสุดของวันแบบนี้ หากวันนี้ขยับขึ้นไปได้อีก รับรองวิ่งฉิวได้อีกหลายช่อง หากแสดงอาการไปต่อไม่ไหว น่าจะจบรอบวิ่งแล้วล่ะ…อิอิอิ
*อาการดังกล่าวสามารถเทียบเคียงได้จาก BEM ก่อนหน้านี้ก็ทำท่าหมดแรง ไปต่อไม่ไหว พอเผลอปุ๊บ หุ้นวิ่งปั๊บ “โมนิก้า” ถือเป็นสิ่งที่ทำให้นักเล่นได้เรียนรู้จากสัญญาณแท่งเทียน ยิ่งหุ้นยืนเหนือเส้นแนวรับ 10 วันได้อย่างมั่นคงเท่าไหร่ ยิ่งทำให้หุ้นทะยานขึ้นไปทำ new high ได้อีกเรื่อยๆ ล่าสุดหุ้นมายืนอยู่ที่ 6.90 บาท บวกไป 0.20 บาท หรือขึ้นไป 3% ด้วยมูลค่า 1.23 พันล้านบาท น่าตามไปเคาะขวา เพื่อกระตุ้นอารมณ์จังหวะเลยค่ะ
*เช่นเดียวกับในรายของ THAI  กลายเป็นหุ้น big surprise ที่ผู้คนพูดถึงกันอย่างดาษดื่น “โมนิก้า” ถือเป็นอีกหนึ่งบทเรียนสำคัญที่ทำให้นักเล่นเริ่มรับรู้แล้วว่า การทะยานขึ้นของหุ้นต้องมีปัจจัยรองรับ ไม่เช่นนั้นคงไม่มาไกลขนาดนี้ ล่าสุดหุ้นขึ้นมายืนอยู่ที่ 25 บาท บวกไป 0.40 บาท ด้วยมูลค่า 1.80 พันล้านบาท พร้อมกับออกอาการตื้อๆ ตันๆ อย่างชัดเจนแบบนี้..ถึงเวลาพักฐานแล้วล่ะค่ะ
*ส่วนคนที่คิดว่า กำลังหาตัวเล่นใหม่ๆ “โมนิก้า” ขอแนะนำให้หันไปมองที่ BTSเป็นลำดับแรก หลังหุ้นกระชากขึ้นมาปิดที่ 9.30 บาท บวกไป 0.30 บาท หรือขึ้นไป 3.33% ด้วยมูลค่า 630 ล้านบาท มันแสดงให้เห็นถึงความต้องการเล่นระลอกใหม่ น่าเสียดายที่สัญญาณเทคนิคไม่เป็นใจสักเท่าไหร่? เดี๊ยนถึงขอให้แฟนคลับเฝ้าติดตามสถานการณ์ของหุ้นตัวนี้ให้ดีๆ เพราะมันมีโอกาส “ขึ้น” หรือ “ลง” พอกันเจ้าค่ะ
*เช่นเดียวกับในรายของ CKP กระชากขึ้นมาปิดที่ 2.94 บาท บวกไป 0.24 บาท หรือขึ้นไป 8.90% ด้วยมูลค่า 330 ล้านบาท “โมนิก้า” ถือเป็นวงรอบของหุ้นที่น่าติดตามชมอย่างใกล้ชิด ว่ากันว่า หากเที่ยวนี้สามารถยกฐานขึ้นไปยืนเหนือ 3 บาทได้อย่างมั่นคง หุ้นมีโอกาสแรลลี่ยาวเลยทีเดียว..หากทำไม่สำเร็จตามเป้าหมายที่วางไว้ ก็จะม้วนหัวกลับมายืนที่บริเวณ 2.50 บาทอีกครั้งนะคะ
*อีกหนึ่งตัวอย่างที่ “โมนิก้า” อยากให้แฟนคลับจับตาเป็นพิเศษในเที่ยวนี้ก็คือ AJD หลังราคาหุ้นไต่ระดับขึ้นมาอย่างต่อเนื่อง จนล่าสุดขึ้นมาปิดที่ 1.47 บาท บวกไป 0.14 บาท หรือขึ้นไป 10.55% ด้วยมูลค่า 390 ล้านบาท เดี๊ยนถือเป็นช็อตเด็ดของหุ้นอย่างแท้จริง เพราะมันหมายความว่า หุ้นกำลังพยายามขึ้นไปสร้างฐานบริเวณ 1.60 บาทอีกครั้ง..วันนี้ถึงต้องลุ้นให้หุ้นทำได้สำเร็จเสียก่อน..ต่อจากนั้นค่อยมาคุยกันอีกทีนะคะ
*สำหรับในรายของ GPSCมองผ่านๆ ถือเป็นการกระโดดที่น่าสนใจ พอมองลงไปลึกๆ กลายเป็นว่า มีกองทุนเข้ามาเก็บหุ้นตั้งแต่หัววันแบบนี้ “โมนิก้า” ถือเป็นจังหวะที่ต้องหยุดคิดสักนิดหนึ่ง เพราะการที่หุ้นขึ้นมายืนอยู่ที่ 34.25  บาท บวกไป 1.75 บาท หรือขึ้นไป 5.40% ด้วยมูลค่า 480 ล้านบาท มันไม่ใช่เหตุบังเอิญแน่ๆ คนที่คิดจะเล่นหุ้นตัวนี้ ถึงต้องอ่านเกมให้ดีๆ..เดี๋ยวจะหาว่า คนสวยไม่เตือนค่ะ
*ข่าวล่า..มาแรง..ชนิดที่ว่า แซงทุกโค้ง ซิ่งทุกช็อต “โมนิก้า” ขอยกให้ แมคควอรี DW28หลังนักเสี่ยงโชคโกยกำไรเป็นกอบเป็นกำกันอย่างสนุกสนานในช่วง 1-2 วันที่ผ่านมา ล่าสุดเปิดออปชั่นเอาใจนักลงทุนอย่างเต็มที่ โดยทำให้การเทรด DW ไปอยู่บนโทรศัพท์มือถือ ทั้งตารางราคา DW เปรียบเทียบและหาข้อมูล DW ทุกตัวในตลาด…งานนี้ใครอยากรู้ราละเอียดดีอย่างไร? สามารถแอด Line ID “@ThaiDW” แอดด่วนตอนนี้ให้รับฟรี Aspen Window v.Plus  ….ทราบแล้วบอกต่อด้วยนะคะ